Lični firewall
Lični firewall je tradicionalno vrsta softvera instalirana na računaru krajnjeg korisnika, koja kontroliše komunikaciju prema i sa računara, dozvoljavajući ili zabranjujući komunikaciju prema sigurnosnom profilu. Lični firewall se razlikuje od konvencionalnog firewall-a zbog činjenice da nema hardverske razlike između firewall softvera i korisničkih aplikacija. Lični firewall obično štiti samo jedan računar na koji je instaliran, osim u slučaju da drugi računari dijele Internet konekciju od zaštićenog računara. Još jedna razlika u odnosu na konvencionalne firewall-e je da lični firewall može kontrolisati komunikaciju na način da pita korisnika svaki put kada se pokuša uspostaviti konekcija, i može 'učiti' putem odgovora, ustanovljavajući koji Internet saobraćaj korisnik želi pustiti sa/prema računaru. Ovaj softver također može nuditi određeni nivo detekcije upada, dozvoljavajući programu da terminira i blokira konekciju ako postoji sumnja da je na djelu pokušaj upada.